S-1109/2023

Mál þetta, sem dómtekið var 30. mars 2023, var höfðað með ákæru lögreglustjórans á höfuðborgarsvæðinu 14. febrúar sama ár, á hendur X, kt. [...], [...], [...], „fyrir eftirtalin hegningarlagabrot:

1. Hótanir með því að hafa, laugardaginn 23. maí 2020, hótað [...]og [...]og [...], A, kt. [...], með því að senda honum eftirtalin skilaboð, sem innihélt m. a. líflátshótanir, og ljósmynd af haglabyssu ákærða í gegnum samskiptamiðilinn Facebook Messenger en skilaboðin og ljósmyndin voru til þess fallin að vekja hjá A ótta um líf sitt, heilbrigði og velferð sína.

M: 007- 2020- [...] a) „ [...]“ b) „En trúðu mér“ c) „Ég munur drepa þig“ d) „ [...]“ e) „Ef þú kemur á milli mín og [...] þá drep G þig“ f) „ [...]“ g) „Ég mun drepa þig“ h) „ [...]“ i) „Munu þig sigra mig? Já, sennilega en ég drep einn eða tvo af ykkur áður“j) „Svo ok. Ég er her ef einhver af ykkur í genginu hans A svo mikið sem hnerrar nálægt mér þá drep ég 4 af ykkur“ k) „Svo steldu [...] og ég drep gengið þitt“ l) „Sjáum hvað sterk þú ert með hlaupið framan í þér“ m) „Ég mun drepa þig“ n) „ [...]“

Telst háttsemi þessi varða við 233. gr. almennra hegningarlaga nr. 19/1940.

2. Brot í nánu sambandi og stórfelldar ærumeiðingar með því að hafa, á tímabilinu 13. mars 2020 til 23. maí 2020, sent [...]og [...], B, kt. [...], eftirtalin smáskilaboð, sem innihélt m. a. líflátshótun, en skilaboðin voru til þess fallin að ógna lífi, heilsu og velferð B á alvarlegan hátt, sem og smána hana og móðga:

M: 007- 2020- [...] a) 13. mars 2020, kl. 20:58:

1. „Shit ok þú ert orðin druslu mamma“ b) 15. apríl 2020, kl. 01:55:

2. „Einhver mundi segja tussuhóra sem aldrei kann að vera traust og goð [...]. Ég mundi frekar segja. Bara lygara tussa“

3. „Svo þú getur troðið góðum samskiptum upp í rassgatið á næsta fífli sem fer í samband með þér. Ég hata þig meir en krabbamein svikara tussa“

4. „Reyna að finna hótun. Hafðu ekki áhyggjur. Eins og aðra svikara þá Kem ég ekki nálæg þér með hönskum hóran þín“

5. „Takk fyrir að sýna mér að maður er aldrei of gamall til að trúa lygara og svikara. J-kk-nf þú varst góð. Tussu hora par excellance“

6. „Þú hórast og þær eru tryggar sínum mönnum“

7. „Það er víst hægt að [...] með hórum. Til lukku með það. Elska [...] en hata hóruna [...]“

8. „Hóru hlutinn í[...]“

9. „Sama hóran“

10. „Nema hvað þú átt mann og börn“

11. „Sennilega bara hóra by heart“

12. „H-kvk-nf gerir það sem hóra gerir [...]“ c) 9. maí 2020:

13. „[...]Vill hel stekki sjá hóru fésið á þér framar“ d) 10. maí 2020:

14. „Sem þú ert. H-x-x. [...]hóran“

15. „Þú hórast og þær eru tryggar sínum mönnum“

16. „H-kvk-nf“

17. „Druslu hóra“

18. Sent ljósmynd af B með smáskilaboðunum„Svona lítur [...] út“ e) 23. maí 2020:

19. „Sama hóran og þú varst þegar ég hitti þig. Gjörsamlega út að aka“

20. „Þegar ég hugsa um að einhver maður sé að riða þér [...] þá hugsa ég hvað er að mér þetta er hóra. Annars maður var þarna líka [...]. Þú ert margnota hóra. Verði næsta manni að góðu“

21. „Að ég hafi elskað þig er meira djók á mig en þig“

22. „Vinsamlega ekki ljúga. Nóg að [...]að hún ljúgi ekki líka“

23. „Ef þú vilt að þetta sé gert með valdi þá gleðst [...]eflaust“

24. „Svo ok þú fórst þennan stíg litla hóra“

25. „Litla hóran“

26. „ [...]“

27. „[...]“

28. „[...]“

29. „[...]“

30. „[...]“

31. „[...]“

32. „[...]“

33. „Ætla í gang“

34. „Ég drep ykkur ef þið sýnið ykkur.. wait fór it“

35. „Í Mosfellsbæ“

36. „So arm up bitches“

37. „Ok tík“

Telst háttsemi þessi varða við 1. mgr. 218. gr. b. og 233. gr. b. almennra hegningarlaga nr. 19/1940. Er varðar ofangreind smáskilaboð teljast eftirgreindir liðir varða við framangreind lagaákvæði sem hér segir: Liðir e) [33 – 37] varða við 1. mgr. 218. gr. b. almennra hegningarlaga og liðir a) 1, b) 2 – 12, c) 13, d) 14 – 18 og e) [19 – 26] varða við 233. gr. b. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar. Þá er krafist upptöku á haldlagðri haglabyssu af gerðinni Remington 870, eintaks-númer [...], sbr. munaskrá lögreglu nr. [...]sem notuð var við framningu brots eins og nánar greinir í ákærulið [1] skv. heimild í 1. og 3. tl. 1. mgr. 69. gr. a. almennra hegningarlaga nr. 19/1940.

Einkaréttarkröfur:

Vegna ákæruliðar [1] gerir Ó-kvk-nf H-kvk-nf G-kvk-nf lögmaður, f. h. brotaþola, A, kt. [...], þá kröfu að ákærða verði gert að greiða brotaþola miskabætur að fjárhæð kr. 1.500.00,- auk vaxta skv. 8. gr. laga um vexti og verðtryggingu nr. 38/2001, sbr. 16. gr. skaðabótalaga nr. 50/1993, frá 23. maí 2020, en með dráttarvöxtum skv. 9. gr. vaxtalaga, sbr. 1. mgr. 6. gr. sömu laga frá þeim degi er mánuður er liðinn frá því að bótakrafa þessi er birt til greiðsludags. Einnig er þess krafist að ákærða verði gert að greiða málskostnað að mati dómsins eða samkvæmt síðar framlögðum málskostnaðarreikningi, að viðbættum virðisaukaskatti á málflutningsþóknun.

Vegna ákæruliðar [2] gerir Ó-kvk-nf H-kvk-nf G-kvk-nf lögmaður, f. h. brotaþola, B, kt. [...], þá kröfu að ákærða verði gert að greiða brotaþola miskabætur að fjárhæð kr. 1.500.00,- auk vaxta skv. 8. gr. laga um vexti og verðtryggingu nr. 38/2001, sbr. 16. gr. skaðabótalaga nr. 50/1993, frá 23. maí 2020, en með dráttarvöxtum skv. 9. gr. vaxtalaga, sbr. 1. mgr. 6. gr. sömu laga frá þeim degi er mánuður er liðinn frá því að bótakrafa þessi er birt til greiðsludags. Einnig er þess krafist að ákærða verði gert að greiða málskostnað að mati dómsins eða samkvæmt síðar framlögðum málskostnaðarreikningi, að viðbættum virðisaukaskatti á málflutningsþóknun.“

Ákæran var birt 16. mars 2023 og málið var þingfest 30. sama mánaðar. Ákæruvaldið féll frá hluta af ákæru við þingfestingu. Ákærði hefur játað skýlaust fyrir dómi þá hátt-semi sem honum er gefin að sök samkvæmt því sem eftir stendur af ákæru og er játningin studd sakargögnum. Ákærði hefur einnig viðurkennt bótaskyldu vegna einkaréttarkrafna en mótmælt bótafjárhæðum. Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda, verjanda ákærða og lögmanni bótakrefjenda hafði verið gefinn kostur á að tjá sig um lagaatriði, ákvörðun viðurlaga og sjónarmið vegna einkaréttarkrafna. Ákæru-valdið gerir sömu dómkröfur og greinir í ákæru. Hið sama á við um bótakrefjendur. Ákærði krefst vægustu refsingar og hún verði skilorðsbundin. Ákærði viðurkennir bóta-skyldu en mótmælir bótafjárhæð og leggur það í mat dómsins að ákvarða með bóta-fjárhæðir. Þá er krafist hæfilegrar þóknunar til handa skipuðum verjanda sem greiðist úr ríkissjóði.

Samkvæmt því sem að framan greinir verður ákærði sakfelldur fyrir brot samkvæmt ákæru og eru þau réttilega færð til refsiákvæða í ákærunni.

Ákærði er fæddur í [...]. Samkvæmt sakavottorði hefur hann þrívegis áður gerst brotlegur við refsilög, nánar tiltekið ölvunarakstursbrot og fleiri umferðarlagabrot sem lokið var með lögreglustjórasátt í mars 2021 og febrúar 2020. Þá hlaut ákærði dóm í [...] fyrir líkamsárás og brot gegn barnaverndarlögum en ákvörðun refsingar var frestað skilorðsbundið í tvö ár. Brot ákærðu sem hann er nú sakfelldur fyrir er hegningarauki við fyrrgreinda sátt frá 2021. Um ákvörðun refsingar fer samkvæmt 77. og 78. gr. í almenn-um hegningarlögum. Til refsiþyngingar horfir meðal annars að háttsemin var endurtekin og að grófleiki var með meira móti og fól í sér talsverða röskun á friðhelgi beggja brotaþola. Ákærða til málsbóta verður litið til játningar hans. Einnig verður tekið tillit til tafa sem urðu á meðferð málsins fyrir útgáfu ákæru. Að framangreindu virtu, og með vísan til 1., 5. og 8. tl. 1. mgr. 70. gr. fyrrgreindra laga, verður refsing ákærða hæfilega ákveðin fangelsi í fjóra mánuði og skal hún bundin skilorði eins og nánar greinir í dóms-orði.

Með vísan til 1. og 3. tl. 1. mgr. 69. gr. a í almennum hegningarlögum verður gert upptækt skotvopn sem nánar greinir í dómsorði.

Ákærði hefur viðurkennt bótaskyldu vegna 1. ákæruliðar en mótmælt bótafjárhæð. Ákærði hefur með saknæmum og ólögmætum hætti bakað sér bótaskyldu með þeirri háttsemi sem hann hefur verið sakfelldur fyrir samkvæmt fyrrgreindum ákærulið. Að því virtu er uppfyllt skilyrði b-liðar 1. mgr. 26. gr. skaðabótalaga nr. 50/1993, sbr. 13. gr. laga nr. 36/1999. Engin sérfræðigögn liggja til stuðnings kröfunni en almennt má gera ráð fyrir miska vegna brots af þeim toga sem ákærði hefur verið sakfelldu r fyrir. Að þessu virtu og að öðru leyti með vísan til sjónarmiða sem áður hafa verið rakin um ákvörðun refsingar, að breyttu breytanda, auk dómvenju, verða miskabætur ákveðnar að álitum, 300.000 krónur. Verður ákærða gert að greiða bótakrefjandanum A þá fjárhæð með vöxtum og dráttarvöxtum, auk málskostnaðar að teknu tilliti til virðisaukaskatts, sbr. 3. mgr. 176. gr. laga nr. 88/2008, eins og nánar greinir í dómsorði. Upphafstími dráttarvaxta miðast við fyrrgreindan þingfestingardag en ekkert kemur fram í málsgögn-umumað bótakrafan hafi verið kynnt ákærða fyrir útgáfu ákæru.

Ákærði hefur viðurkennt bótaskyldu vegna 2. ákæruliðar en mótmælt bótafjárhæð. Ákærði hefur með saknæmum og ólögmætum hætti bakað sér bótaskyldu með þeirri háttsemi sem hann hefur verið sakfelldur fyrir samkvæmt fyrrgreindum ákærulið. Að því virtu er uppfyllt skilyrði b-liðar 1. mgr. 26. gr. skaðabótalaga. Engin sérfræðigögn liggja til stuðnings kröfunni en almennt má gera ráð fyrir miska vegna brots af þeim toga sem ákærði hefur verið sakfelldu r fyrir. Að þessu virtu og að öðru leyti með vísan til sömu sjónarmiða og áður hafa verið rakin varðandi framangreinda bótakröfu A verða miska-bætur ákveðnar að álitum, 450.000 krónur. Verður ákærða gert að greiða bóta-krefjandanum B þá fjárhæð með vöxtum og dráttarvöxtum, auk málskostnaðar að teknu tilliti til virðisaukaskatts, sbr. 3. mgr. 176. gr. laga nr. 88/2008, eins og nánar greinir í dómsorði. Upphafstími dráttarvaxta miðast við fyrrgreindan þingfestingardag af sömu ástæðu og áður greinir.

Vegna framangreindra málsúrslita, og með vísan til 1. mgr. 235. gr., sbr. 233. gr., laga nr. 88/2008, verður ákærða gert að greiða allan sakarkostnað málsins, þar með talda þóknun skipaðs verjanda síns, S-kk-ef A-kk-ef S-kk-ef lögmanns, vegna vinnu á rann-sóknarstigi og fyrir dómi, sem ræðst að mestu af tímaskýrslu, 400.000 krónur, að með-töldum virðisaukaskatti. Annan sakarkostnað leiddi ekki af meðferð málsins.

Af hálfu ákæruvaldsins flutti málið Á-kk-nf B-kk-nf S-kk-nf aðstoðarsaksóknari vegna K-kvk-ef K-x-x saksóknarfulltrúa. Af hálfu bótakrefjenda flutti málið Ó-kvk-nf H-kvk-nf G-kvk-nf lögmaður. D-kk-nf K-kk-nf héraðsdómari kveður upp dóm þennan.

Dómsorð :

Ákærði, X, sæti fangelsi í fjóra mánuði en fresta skal fullnustu refsingar og fellur hún niður að liðnum tveimur árum frá uppkvaðningu dómsins að telja haldi ákærði almennt skilorð 3. mgr. 57. gr. almennra hegningarlaga nr. 19/1940.

Ákærði sæti upptöku á haglabyssu af gerðinni Remington 870, eintaksnúmer [...], sbr. munaskrá lögreglu nr. [...].

Ákærði greiði A miskabætur að fjárhæð 300.000 krónur, auk vaxta samkvæmt 8. gr. laga nr. 38/2001 um vexti og verðtryggingu, frá 23. maí 2020 til 30. mars 2023, en með dráttarvöxtum samkvæmt 9. gr., sbr. 1. mgr. 6. gr., sömu laga, frá þeim degi til greiðsludags, auk 250.000 króna í málskostnað.

Ákærði greiði B miskabætur að fjárhæð 450.000 krónur, auk vaxta samkvæmt 8. gr. laga nr. 38/2001 um vexti og verðtryggingu, frá 23. maí 2020 til 30. mars 2023, en með dráttarvöxtum samkvæmt 9. gr., sbr. 1. mgr. 6. gr., sömu laga, frá þeim degi til greiðsludags, auk 250.000 króna í málskostnað.

Ákærði greiði allan sakarkostnað málsins til ríkissjóðs, þar með talda þóknun skipaðs verjanda síns, S-kk-ef A-kk-ef S-kk-ef lögmanns, 400.000 krónur.

D-kk-nf K-kk-nf